A l’atenció de: [NOM DEL PROPIETARI/ÀRIA O RAÓ SOCIAL]
Adreça: [ADREÇA DEL PROPIETARI/ÀRIA]
De: [NOM DE L’ARRENDATARI/ÀRIA]
DNI/NIF: [NÚMERO D’IDENTIFICACIÓ]
Adreça a efectes de notificacions: [ADREÇA DE L’IMMOBLE LLOGAT]
DATA I MUNICIPI

ASSUMPTE: EXERCICI DEL DRET A LA PRÒRROGA EXTRAORDINÀRIA DE DOS ANYS I OFERTA DE NEGOCIACIÓ

Benvolgut/da senyor/a [cognom del propietari],

Em poso en contacte amb vostè en la meva condició d’arrendatari/ària de l’habitatge situat a [ADREÇA COMPLETA DE L’HABITATGE], en virtut del contracte d’arrendament de data [DATA DE SIGNATURA DEL CONTRACTE], d’ara endavant, el Contracte, i en resposta a la seva comunicació de data [DATA DE LA NOTIFICACIÓ DE NO RENOVACIÓ], mitjançant la qual m’informava de la seva voluntat de no renovar el contracte un cop arribat el venciment del termini pactat o de les seves pròrrogues legals.

Davant la situació actual d’inestabilitat econòmica i social, derivada de la inflació com a conseqüència dels conflictes internacionals, i d’acord amb les mesures legislatives adoptades per garantir l’estabilitat residencial, mitjançant aquesta comunicació li manifesto, en primer lloc, el meu interès a assegurar la continuïtat de la meva residència a l’habitatge. Així doncs, la meva voluntat principal és arribar a un acord satisfactori per a ambdues parts mitjançant la negociació i la signatura d’un nou contracte d’arrendament que actualitzi les nostres relacions contractuals mantenint les mateixes condicions. Per aquest motiu, resto a la seva disposició per iniciar les converses en aquest sentit.

No obstant això, i com a mesura de protecció davant la possible finalització del contracte, tenint en compte l’entrada en vigor recent del Reial decret llei 29/2026, de 6 d’octubre, i els mecanismes preventius de pròrroga previstos en aquesta norma, mitjançant aquest escrit li comunico formalment que m’acullo a la pròrroga extraordinària i a la limitació extraordinària de l’actualització de la renda dels contractes de lloguer durant dos anys addicionals que estableix aquesta norma per als contractes el venciment dels quals es produeixi abans del 31 de desembre de 2028.

En el present cas, no se m’ha comunicat cap necessitat d’ocupació de l’habitatge per part seva ni dels seus familiars, i estic al corrent del pagament de la renda. Per tant, la pròrroga extraordinària és plenament aplicable si no s’arriba a cap acord o si no es pacta un nou contracte amb una reducció de, com a mínim, un 5 % de la renda. Així doncs, aquest escrit serveix com a comunicació formal de la sol·licitud d’aquesta pròrroga i de la meva voluntat expressa d’acollir-m’hi.

Finalment, reitero que la meva preferència és negociar un nou contracte en les mateixes condicions, per la qual cosa resto a la seva disposició per concertar una reunió al més aviat possible i explorar les diferents opcions.
Aquesta comunicació s’efectua amb la deguda antelació i als efectes legals oportuns, i serveix com a notificació fefaent de la meva voluntat.

A l’espera de les seves notícies, rebi una cordial salutació.

Signatura: [NOM I COGNOMS DE L’ARRENDATARI/ÀRIA]

